অ্যান্টিবডি
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিবস্তুগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রতি-উদ্দীপককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিবস্তুগুলির ভৌত রূপ দুই ধরনের হয়। রক্তে দ্রাব্য প্রতিবস্তুগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রতি-উদ্দীপকটির সমস্ত চিহ্ন দেহ থেকে মুছে ফেলে।
সঞ্চালন (ওষুধ)
“সংক্রমণশীল জীবাণু যা নিউক্লিয়াসের ড্রপলেট বা ফোঁটার (ঘনীভূত ড্রপলেট বা ফোঁটার অবশিষ্টাংশ) মাধ্যমে ছড়ায় এবং যার মধ্যে সংক্রমণক্ষম অণুজীব থাকে বায়ুবাহিত সঞ্চালন বলা হয়। এই অণুজীবগুলো শরীরের বাইরেও টিকে থকতে পারে এবং খোলা বাতাসে লম্বা সময়ের জন্য অবস্থান করতে পারে। এরা উপর এবং নিচের শ্বসনতন্ত্রের মাধ্যমে সংক্রমণ ঘটাতে পারে।” যেসব রোগ সাধারণত কাশি অথবা হাঁচির মাধ্যমে ছড়ায় সেগুলোর মধ্যে ব্যাকটেরিয়াল মেনিনজাইটিস, জলবসন্ত, সাধারন ঠাণ্ডা, ইনফ্লুয়েঞ্জা, মাম্পস, গলা ব্যাথা, যক্ষ্মা, হাম, রুবেলা, হুপিং কাশি, শ্বসনতন্ত্রের তীব্র লক্ষণ বা এসএআরএস এবং কুষ্ঠরোগ অন্তর্ভুক্ত।